ส่วนที่ 1

ข้อมูลสรุป (EXECUTIVE SUMMARY)

บริษัท ไทยฟิล์มอินดัสตรี่ จำกัด (มหาชน) ประกอบธุรกิจในการผลิต
การจำหน่ายภายในประเทศและการส่งออกต่างประเทศ ของ BOPP Film, Polyester Film,
CPP Film และ Metallized Film โดยเน้นหนักในผลิตภัณฑ์ BOPP Film ปัจจุบันบริษัทฯ
ส่งออกผลิตภัณฑ์ของบริษัทฯ ประมาณ 70% ไปยังผู้แทนจำหน่าย (Distributor) ลูกค้าและตัวแทน
(Agent) โดยมีลูกค้ามากกว่า 300ราย ใน 45 ประเทศ
โดยมีตลาดหลักอยู่ในประเทศสาธารณรัฐประชาชนจีน, สหรัฐอเมริกา, เวียตนาม, ออสเตรเลีย,
นิวซีแลนด์, ประเทศในกลุ่มอาเซี่ยน, ประเทศในกลุ่มยุโรปตะวันตก,
ประเทศในกลุ่มยุโรปตะวันออก, ตะวันออกกลาง และบางประเทศในทวีปอเมริกาใต้
และทวีปอัฟริกา บริษัทฯ เป็นผู้นำการส่งออก Thin Film รายหนึ่งของโลก โดยเริ่มส่งออกตั้งแต่ปี
2533 เป็นต้นมา ขณะนี้มีสัดส่วนการส่งออกประมาณ 5% ของปริมาณการส่งออกของตลาดโลก
และเป็นผู้นำตลาดภายในประเทศ โดยมีส่วนแบ่งการตลาด 65%
โดยมีกลุ่มลูกค้าประเภทโรงพิมพ์ทุกแห่ง โรงงานผลิตเทปกาวทุกแห่ง โรงงานผลิตถุงและอื่นๆ

หลังจากที่บริษัทฯ
ประสบความสำเร็จในการปรับโครงสร้างองค์กรปรับปรุงประสิทธิภาพการผลิตปรับเปลี่ยน
Portfolio โดยเพิ่มสัดส่วนของ ของ Specialty Film ซึ่งมี Margin สูงกว่า Commodity
Film ปรับเปลี่ยนโครงสร้างการส่งออกเป็น 70% ของมูลค่ารวม เพื่อให้เกิด Natural Hedging
กับหนี้ระยะยาวและดอกเบี้ยจ่ายของบริษัทฯในรูปเงินเหรียญสหรัฐ
และประสบความสำเร็จในการปรับโครงสร้างหนี้กับทุกธนาคารและสถาบันการเงินเพื่อแปลงหนี้ระยะสั้นและระยะกลางให้เป็นหนี้ระยะยาว
ทำให้การดำเนินงานของบริษัทฯ แข็งแรงขึ้นตามลำดับ

บริษัทฯ จึงได้เริ่มการปรับโครงสร้างกิจการของบริษัทฯโดยได้ว่าจ้างที่ปรึกษาการเงินตั้งแต่กลางปี
2544 เพื่อศึกษาโครงสร้างกิจการทุกประเภทซึ่งบริษัทฯ
ดำเนินการอยู่ตลอดจนภาระหนี้สินของบริษัทฯ จุดเด่นและจุดด้อยของแต่ละกิจการที่บริษัทฯ
เข้าไปเกี่ยวข้องจนได้ผลสรุปว่า บริษัทฯ
ควรจะให้ความสำคัญและเน้นการขยายกิจการในธุรกิจหลักของบริษัทฯ (Core Business)
ด้านการผลิต Film ประเภทต่างๆ โดยเฉพาะ BOPP Film
เพื่อใช้บรรจุภัณฑ์และอุตสาหกรรมต่อเนื่องอื่นๆ เช่น เทปกาว, Flower Wrap, Photo Album,
Board Lamination, Construction Material และอื่นๆ ซึ่งเป็นธุรกิจที่บริษัท
มีความชำนาญและเป็นผู้นำการตลาดทั้งภายในประเทศและต่างประเทศทั่วโลกนอกจากนี้ บริษัทฯ
ยังสามารถควบคุมต้นทุนการผลิตได้อย่างมีประสิทธิภาพทำให้คงความสามารถในการแข่งขันในตลาดโลกได้เป็นอย่างดี
โดยมี Gross Margin อยู่ในระดับที่น่าพอใจกับการลงทุน และบริษัทฯ ควรจะขายหรือเลิก (Spin
off) กิจการหรือธุรกิจที่บริษัทฯไม่มีความชำนาญและไม่ก่อให้เกิดรายได้ในปัจจุบัน เช่นโครงการ
PM Riverside ของ บริษัท ริเวอร์ไซด์ ทาวเวอร์ จำกัด
ให้กับผู้มีความชำนาญในด้านการบริหารธุรกิจอสังหาริมทรัพย์

ดังนั้นในเดือน ธันวาคม 2544 บริษัทฯ จึงได้ตัดสินใจขายเงินลงทุนในบริษัท ริเวอร์ไซด์ ทาวเวอร์
จำกัด ทั้งหมดให้แก่บุคคลภายนอกโดย บริษัทฯจะต้องรับรู้และสำรองหนี้สงสัยจะสูญจำนวนประมาณ
430 ล้านบาท เนื่องจากรายได้รวมของบริษัทฯ ที่จะได้รับใน 15 ปี ข้างหน้า เมื่อนำมาคำนวณ
Net Present Value บริษัทฯจะมีความเสียหายดังกล่าว แต่เพื่อความมั่นคงของบริษัทฯ
และการลดความเสียหายจากดอกเบี้ยจ่ายสำหรับ บริษัท ริเวอร์ไซด์ ทาวเวอร์ จำกัด บริษัทฯ
จึงได้ตัดสินใจขายเงินลงทุนและเลิกทำกิจการดังกล่าว

ในเดือน ธันวาคม 2544 บริษัทฯ จึงได้ตัดสินใจเพิ่มทุนอีก ประมาณ 196 ล้านบาท
โดยคิดเป็นหุ้นจดทะเบียนประมาณ 196 ล้านหุ้น ราคาหุ้นละ 10
บาทเพื่อนำมาเสริมสภาพคล่องและเตรียมการสำหรับการขยายกำลังการผลิต BOPP Film อีก
25,000 ตันต่อปีและมีความจำเป็นต้องเสนอให้เพิ่มทุนอีกครั้งหนึ่งในเดือน มีนาคม 2545
โดยเพิ่มทุนจดทะเบียนอีก 5,000 ล้านบาท ในราคา 10 บาทต่อหุ้น โดยเสนอขายผู้ถือหุ้นเดิม 3
หุ้นเดิม ต่อ 5 หุ้นใหม่ เพื่อนำมาเป็นเงินทุนหมุนเวียนเพิ่มเติม ขยายกำลังการผลิต Film ดังกล่าว
และ/หรือ ดำเนินการตามโครงการอื่นๆ ที่ได้รับความเห็นชอบจากคณะกรรมการบริษัทฯ
และให้ผลตอบแทนการลงทุนที่เหมาะสม

จากนโยบายการปรับเปลี่ยนโครงสร้างกิจการดังกล่าว บริษัทฯ
เชื่อว่าจะสร้างความมั่นคงและประโยชน์สูงสุดในการทำธุรกิจของบริษัทฯ ต่อไปในอนาคต